Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 184/15/5507	Námestovo, 20.7.2015
EEČ : 2-41-82-2015

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 158 Trestného zákona

Rozhodol: 	prokurátor Okresnej prokuratúry Námestovo
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 150,00 € 
b.	Konkrétny adresát peňažnej sumy určenej na všeobecne prospešné účely: XXXXX
c.	Suma odovzdaná štátu na peňažnú pomoc obetiam trestnej činnosti: 150,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ Dolný Kubín pod spisovou značkou ORP-XXXXX

	dňa 03. 02. 2015  v čase okolo 18.45 hodine viedol osobné motorové vozidlo značky  SUZUKI SWIFT evidenčné číslo XXXXX,  po ceste číslo I/78 v meste XXXXX,  a tom smerom od obce XXXXX na obec XXXXX, pričom v priamom úseku cesty, v centre meste XXXXX, v blízkosti autobusovej stanice, sa dostatočne nevenoval vedeniu vozidla a nesledoval situáciu v cestnej premávke, čím neskoro zareagoval na chodkyňu XXXXX, narodená XXXXX, ktorá prechádzala, po riadne vyznačenom priechode pre chodcov, z ľavej strany vozovky na pravú, v dôsledku čoho, v pravom jazdnom pruhu v smere jeho  jazdy, prednou častou vozidla narazil do pravého boku chodkyne, ktorú  po náraze vyhodilo na prednú kapotu vozidla, odkiaľ spadla a vozovku po pravej strane vozidla;  v dôsledku nárazu XXXXX utrpela  otras mozgu ľahkého stupňa bez poškodenia CNS, podvrtnutie krčnej  časti chrbtice, pohmoždenie mäkkých častí ľavého kolena a pohmoždenie mäkkých častí tváre vpravo s dobou liečenia a práceneschopnosti 14 dní, čím porušil ustanovenia §  3 odsek  2 písmeno a/ a  § 4 odsek 1  písmeno c/ a f/  Zákona číslo 8/2009  Z.z. o cestnej premávke a o zmene a doplnení niektorých zákonov

Odôvodnenie: 

Poverený príslušník Okresného riaditeľstva PZ, Okresného dopravného inšpektorátu,  Dolný Kubín pod spisovou značkou ORP-XXXXX vykonával skrátené vyšetrovanie proti obvinenému XXXXX, narodený  XXXXX  , pre prečin ublíženia na zdraví podľa § 158  Trestného zákona. 

Po skončení skráteného vyšetrovania predložil vyšetrovateľ  PZ spisový materiál na tunajšiu prokuratúru spolu s návrhom na  podanie obžaloby na obvineného XXXXX.  

Preskúmaním predloženého spisového materiálu som dospel k  záveru, že dokazovanie bolo vykonané v náležitom rozsahu a v súlade so zákonom. Taktiež bolo zistené, že v predmetnej veci sa koná o prečine, na ktorý zákon ustanovuje trest odňatia slobody, ktorého hranica neprevyšuje hranicu uvedenú v ustanovení § 220 odsek 1 Trestného poriadku, teda o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov. 

Obvinený XXXXX v dohode o zmieri zo dňa 23. 06. 2015  písomne vyhlásil,  že spáchal skutok, ktorý mu je kladený za vinu,  poškodenému XXXXX   sa osobne ospravedlnil, svoje konanie oľutoval  a so zmierom výslovne súhlasil, pričom nie sú odôvodnené pochybnosti o tom, že tak urobil slobodne, vážne a určito.

Poškodená XXXXX  v dohode o zmieri zo dňa 23. 06. 2015 písomne vyhlásil, že od obvineného už nepožaduje žiadnu inú náhradu škody nad rámec plnenia PZP, pretože plnenie z PZP je pre ňu postačujúce, obvinený sa jej  ospravedlnil,  svoje konanie oľutoval,  ona jeho ospravedlnenie prijala a so zmierom výslovne súhlasí.

	Obvinený XXXXX, narodený XXXXX zložil do pokladne Okresnej prokuratúry XXXXX peňažnú čiastku vo výške 300,- Eur určenú na všeobecne prospešné účely, z ktorej suma vo výške 150,- Eur je určená štátu na peňažnú pomoc poškodeným podľa osobitného  zákona a zvyšná suma vo výške 150,-  Eur  je určená pre  XXXXX, pričom táto peňažná suma nie je zrejme neprimeraná závažnosti spáchaného prečinu. 

K osobe obvineného XXXXX bolo zistené, že v posledných 10-tich rokoch nebol súdom trestaný. Zo správy o povesti na obvineného  nevyplývajú žiadne negatívne skutočnosti.  Obvinený doposiaľ nebol priestupkovo prejednávaný. 

Vyhodnotením všetkých vykonaných dôkazov a vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, na osobu obvineného na jeho osobné a majetkové pomery som dospel k záveru, že takýto spôsob rozhodnutia je dostačujúci z hľadiska naplnenia účelu Trestného zákona.

Vzhľadom k vyššie uvedeným skutočnostiam som rozhodol tak, ako je uvedené vo výrokovej časti tohto uznesenia. 

Poučenie: 
P O U Č E N I E   :  	Proti tomuto uzneseniu sťažnosť nie je prípustná  (§ 185 odsek 2 
			Trestného poriadku).

JUDr. Jaroslav Kocúr
prokurátor